Pe parcursul zilei, 17 polițiști și polițiste de frontieră au avut ocazia să prezinte mentorilor lor activitățile zilnice ale Poliției de Frontieră.
Evenimentul a început cu un gest simbolic de recunoștință, în care colegii noștri au oferi flori mentorilor lor, în semn de mulțumire pentru ghidarea și formarea profesională a acestora.
''Au urmat schimburi valoroase de opinii, mentorii avînd oportunitatea să se familiarizeze cu echipamentul, mijloacele speciale și tehnica auto aflate în dotarea Poliției de Frontieră. Un moment deosebit de apreciat, care a adus aplauze și bună dispoziție a fost demonstrația de dresaj canin susținută de colegul nostru Ghenadie și patrupeda Ami, care a încîntat publicul prezent. În cadrul evenimentului, mentorii au fost familiarizați cu particularitățile serviciului în punctele de control și trecere a frontierei de stat și au asistat la un exercițiu de simulare a unei tentative de trecere ilegală a frontierei de stat, ilustrînd profesionalismul și promptitudinea cu care acționează polițiștii de frontieră în astfel de situații", transmite Serviciul Vamal.
Evenimentul a culminat cu o acțiune de patrulare pe apă, ulterior a avut loc ceremonia de înmînare a diplomelor de gratitudine, recunoscînd astfel contribuția valoroasă a mentorilor în formarea și succesul angajaților Poliției de Frontieră.